ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 49 දරන මිනිපේ තරුණ බෞද්ධ සංගමය
(සංස්ථාගත කිරීමේ) පනත
[සහතිකය සටහන් කළේ 2007 ඔක්තෝබර් මස 22 වන දින]
ආණ්ඩුවේ නියමය පරිදි මුද්‍රණය කරන ලදී.

2007 ඔක්තෝබර් මස 26 වැනි දින ශ්‍රී ලංකා ප්‍රජාතාන්ත්‍රික සමාජවාදි ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2007 අංක 49 දරන මිනිපේ තරුණ බෞද්ධ සංගමය
(සංස්ථාගත කිරීමේ) පනත
මිනිපේ තරුණ බෞද්ධ සංගමය සංස්ථාගත කිරීම සඳහා වූ
පනතකි.

'‘මිනිපේ තරුණ බෞද්ධ සංගමය ” යනුවෙන් හඳුන්වනු ලබන සහ සඳහන් පූර්විකාව.
කරනු ලබන සංගමයක්, ඒ සංගමයට සම්බන්ධ සියළු පරමාර්ථ හා
කරුණු ඵලදායි ලෙස ක්‍රියාත්මක කිරීමේ හා කරගෙන යාමේ කාර්යය
සඳහා මිනිපේ හි මෙතෙක් කල් පිහිටුවා තිබූ හෙයින් ද:
එකී සංගමය පිහිටුවනු ලැබුවේ යම් පරමාර්ථ හා කරුණු සඳහා ද ඒ
පරමාර්ථ හා කරුණු මෙතෙක් කල් එකී සංගමය විසින් සාර්ථකව
ක්‍රියාත්මක කර සහ ඉටු කර ඇති හෙයින් සහ එකී සංගමය සංස්ථාගත
කිරීමට ඉල්ලුම් කර ඇති හෙයින් ද එකී ඉල්ලීම ඉෂ්ඨ කිරීම මහජන
යහපත සඳහා වන හෙයින්ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-—
1. මේ පනත 2007 අංක 49 දරන මිනිපේ තරුණ බෞද්ධ සංගමය
(සංස්ථාගත කිරීමේ)පනත යනුවෙන් හඳුන්වනු ලැබේ.

2. මේ පනත ක්‍රියාත්මක වීම ආරම්භවීමේ දින සිට සහ ඉන් පසු
(මෙහි මින් මතු " සංගමය ” යනුවෙන් සඳහන් කරනු ලබන) “මිනිපේ
තරුණ බෞද්ධ සංගමයේ ” දැනට සාමාජිකයන්ව සිටින හා
සිටිනතාක් තැනැත්තන් සහ මෙයින් සංස්ථාපනය කරනු ලබන (මෙහි
මින් මතු “සංස්ථාව” යනුවෙන් සඳහන් කරනු ලබන) සංස්ථාවට මින්
මතු ඇතුළත් කරගනු ලබන සාමාජිකයන් ද “මිනිපේ තරුණ බෞද්ධ
සංගමය” යන නාමය සහ අභිධානය යටතේ අවිච්ඡින්න පැවැත්මක්
ඇති සංස්ථාවක් වන්නේ ය. තව ද, එකි නාමයෙන් ඒ සංස්ථාව විසින්
ද එයට විරුද්ධව ද නඩු පවරනු ලැබිය හැකි අතර පොදු මුද්‍රාවක් තබා
ගෙන ඵය පාවිච්චි කිරීමේ ද, ස්වකීය අභිමතය පරිදි එය වෙනස් කිරීමේ
ද පූර්ණ බලය හා අධිකාරය ඒ සංස්ථාවට ඇත්තේ ය.

3. සංස්ථාව පිහිටුවනු ලබන්නේ කවර පරමාර්ථ සඳහා ද, ඒ
පරමාර්ථ පහත සඳහන් පරිදි විය යුතු යයි, මෙයින් ප්‍රකාශ කරනු
ලැබේ :-
(අ) ජනතාව අතර බෞද්ධාගමික දැණුම ඇති කිරීම;
(ආ) බෞද්ධ ජනතාවගේ සදාචාර, සංස්කෘතික, ශාරීරික සහ
සමාජයීය අභිවෘද්ධිය සැලසීම ;
(ඇ) බෞද්ධ සංස්කෘතිය ප්‍රවර්ධනය කිරීම ;
(ඈ) බෞද්ධ ජනතාවගේ සුභ සිද්ධියට හිතකර කටයුතුවල
නිරතවීම ;
(ඉ) බෞද්ධ ජනතාවගේ සමාජයීය සදාචාර සංවර්ධනය උදෙසා
කටයුතු කිරීම ;
(ඊ) දැනට පවත්වාගෙන යන සරණ වැඩිහිටි නිවාසය සංවර්ධනය
කිරීම හා වැඩි දියුණු කිරිම ; සහ
(උ) බෞද්ධ වැඩිහිටියන් සඳහා දිවා සුරැකුම් මධ්‍යස්ථානයක්
පිහිටුවීම හා නඩත්තු කිරීම.

4.සංස්ථාවේ පරමාර්ථ ඉටු කිරීම සඳහා අවශ්‍ය බැංකු ගිණුම්
විවෘත කිරීමේ, පවත්වාගෙන යාමේ සහ වැසීමේ ද, ඇප ඇතිව හෝ
නැතිව මුදල් ණයට ගැනීමේ හෝ ලබාගැනීමේ ද, ප්‍රදානයන් සහ
පරිත්‍යාග භාර ගැනීම සහ එකතු කිරීම ද, සංස්ථාවේ අරමුදලේ
ආයෝජනය කිරිමේ ද, සේවක පිරිස් සේවයේ නියුක්ත කර ගැනිමේ,
සේවයෙහි යෙදවීමේ සහ සේවයෙන් පහ කිරීමේ ද බලය ඇතුළුව, සංස්ථාවේ
පරමාර්ථ හෝ ඒ පරමාර්ථ අතරින් යම් පරමාර්ථයක් ප්‍රවර්ධනය කිරීම
හෝ නංවාලීම සඳහා අවශ්‍ය හෝ හිතකර කවරාකාරයක හෝ සියළු
ක්‍රියා කිරීමේ ද, කාරණා ඉටු කිරීමේ ද, දේවල් ක්‍රියාත්මක කිරීමේ ද,
බලය මේ පනතේ සහ වෙනත් යම් ලිඛිත නීතියක විධිවිධානවලට යටත්ව,
සංස්ථාවට ඇත්තේ ය.

5. (1) සංස්ථාවේ කටයුතු, 6 වන වගන්තිය යටතේ සාදන ලද
සංස්ථාවේ රීතිවලට යටත්ව, එකී රීතිවලින් විධිවිධාන සලසා ඇති පරිදි
සහ එකි රිනිවලට අනුකූලව තෝරා පත්කරගන්නා ලද ධුර දරන්නන්ගෙන්
සමන්විත කළමනාකරණ මණ්ඩලය විසින් පරිපාලනය කළ යුතු ය.

(2) සංස්ථාවේ රීතිවලට අනුව නව කළමනාකරණ මණ්ඩලයක් පත්
කරන තෙක්, මේ පනත ක්‍රියාත්මක වන දිනට ඉක්බිතිව ම පෙරාතුව වූ
දිනයේ දී සංගමයේ ධුර දරන ප්‍රථම විධායක කාරක සභාව එහි
කළමනාකරණ මණ්ඩලය වන්නේ ය.

6. ( 1) සාමාජිකයන් ඇතුළත් කර ගැනීම, ඔවුන්ගේ ඉල්ලා අස්වීම
හෝ ඔවුන් නෙරපීම සඳහා ද, ධුර දරන්නන් තෝරා පත් කර ගැනීම
සඳහා ද, සංස්ථාවේ ධුර දරන්නන්ගේ‚ අනුයෝජිතයන්ගේ, නිලධරයන්ගේ
සහ සේවකයන්ගේ කාර්ය ඉටු කිරිම සඳහා ද, සංස්ථාවේ සහ
කළමනාකරණ මණ්ඩලයේ කටයුතු කරගෙන යාම සඳහා අනුගමනය
කළ යුතු කාර්ය පටිපාටිය සඳහා ද සාමාන්‍යයෙන්, සංස්ථාවේ කටයුතු
කළමනාකරණය කිරීම සඳහා ද, සංස්ථාව විසින් කලින් කල යම් මහා
සහා රැස්විමක දී ඊට පැමිණ ඡන්දය දෙන සාමාජිකයන්ගේ තුනෙන්
දෙකකට නොඅඩු බහුතර ඡන්දයෙන්, මේ පනතේ සහ වෙනත් යම් ලිඛිත
නීතියක විධිවිධානවලට අනනුකූල නොවන රීති සෑදීම නිත්‍යනුකූල
වන්නේ ය. එකී රීති සෑදීමෙන් පසු එවැනිම රැස්වීමක දී එවැනිම
ආකාරයකින් ඒවා වෙනස් කිරීම, ඊට යමක් එකතු කිරීම, ඒවා
සංශෝධනය කිරීම හෝ පරිච්ඡින්න කිරීම කළ හැකි ය.

(2) සංස්ථාවේ සියලුම සාමාජිකයන් සංස්ථාවේ රීතිවලට යටත් විය
යුතු ය.
7. (1) සංස්ථාවේ ගිණුම් වර්ෂය ලිත් වර්ෂය විය යුතු ය.
(2) සංස්ථාවේ ආදායම සහ වියදම, වත්කම් හා බැරකම් හා වෙනත්
සියළු ගණුදෙනු පිළිබඳව නිසි පරිදි ගිණුම් තැබීමට සංස්ථාව විසින්
කටයුතු සලස්වනු ලැබිය යුතු ය.

(3) සංස්ථාවේ ගිණුම් සංස්ථාව විසින් පත් කරනු ලබන සුදුසුකම්
ලත් විගණකව්රයකු විසින් වාර්ෂිකව විගණනය කරනු ලැබිය යුතු ය.
(4) මේ වගන්තියෙහි “සුදුසුකම්ලත් විගණකවරයා” යන්නෙන්—

(i) වරලත් ගණකාධිකාරීන්ගේ ආයතනයේ හෝ නීතියෙන්
පිහිටුවන ලද වෙනත් යම් ආයතනයක හෝ සාමාජිකයකු වූ
ද, ගණකාධිකාරීවරයකු වශයෙන් වෘත්තියෙහි යෙදීමට එවැනි
ආයතනයක පාලක සභාව විසින් නිකුත් කරනු ලැබූ
සහතිකයක් දරන්නා වූ ද තැනැත්තෙක්; හෝ

(ii) යම් ගණකාධිකාරී සමාගමක එක් එක් නේවාසික හවුල්කරු
ශ්‍රී ලංකා වරලත් ගණකාධිකාරින්ගේ ආයතනයේ හෝ
නීතියෙන් පිහිටුවන ලද වෙනත් යම් ආයතනයක
සාමාජිකයකුව සිටින්නේ ද, ගණකාධිකාරීවරයකු වශයෙන්
වෘත්තීයෙහි යෙදීමට ඒ ආයතනයේ පාලක සභාව විසින් නිකුත්
කරන ලද සහතිකයක් දරන්නේ ද, එවැනි ගණකාධිකාරී
සමාගමක්. අදහස් වේ.

8. යම් මිලට ගැනීමක්, ප්‍රදානයක්, ත්‍යාගයක් හෝ තෙස්තමේන්තු
නීයාදනයක් ප්‍රකාර හෝ අන්‍යාකාරයකින් හෝ සංස්ථාව වෙත සතු කරනු
ලැබිය හැකි චංචල හෝ නිශ්චල හෝ යම් දේපළක් හාර ගැනීමට හා
දැරීමට නීතිය අනුව හැකියාව හා ශක්නුතාව සංස්ථාවට තිබිය යුතු
අතර, ඒ සියළු දේපළ විකිණීමේ, උකස් කිරිමේ, බදු දීමේ, හුවමාරු කිරීමේ
හෝ අන්‍යාකාරයකින් බැහැර කිරිමේ සම්පූර්ණ බලය ඇතිව, සංස්ථාවේ
රීතිවලට යටත්ව, සංස්ථාව විසින් මේ පනතේ කාර්ය සඳහා ඒ සියළු
දේපළ දරනු ලැබිය යුතු ය.

9. මේ පනත ක්‍රියාත්මක වන අවස්ථාවේ දී පවත්නා සංගමයේ
සියළු බැරකම් මෙයින් සංස්ථාපනය කරනු ලබන සංස්ථාව විසින්
ගෙවිය යුතු අතර, සංගමයට අයවිය යුතු සියළු ණය සහ සංගමයට
ගෙවිය යුතු සාමාජික මුදල් සහ දායක මුදල් මේ පනතේ කාර්ය
සඳහා සංස්ථාවට ගෙවනු ලැබිය යුතු ය.

10. සංස්ථාවේ මුද්‍රාව සංස්ථාව භාරයේ තිබිය යුතු අතර,
සභාපතිවරයා සහ ලේකම්වරයා හෝ භාණ්ඩාගාරිකවරයා ඉදිරිපිට
දී හැර, සංස්ථාවේ මුද්‍රාව කවර හෝ සාධන පත්‍රයකට තබනු නොලැබිය
යුතු අතර, ඔවුන් තමන් පැමිණ සිටි බවට ලකුණක් වශයෙන් ඒ
සාධන පත්‍රයෙහි තම නම් අත්සන් කළ යුතු ය. තව ද, ඒ අත්සන්
කිරීම සාක්ෂිකරුවකු වශයෙන් යම් තැනැත්තකුගේ අත්සන් කිරීමට
පරිබාහිරව විය යුතු ය.

11. සංස්ථාව විසුරුවා හැරීමේ දි ඵහි සියලු ණය හා බැරකම්
පියවීමෙන් පසු කවර හෝ දේපළක් ඉතිරි වුවහොත්, ඒ දේපළ
සංස්ථාවේ සාමාජිකයන් අතර බෙදනු නොලැබිය යුතු අතර, සංස්ථාවේ
පරමාර්ථවලට සමාන පරමාර්ථ ඇත්තා වූ ද, ස්වකීය රීති අනුව යම්
ආදායමක් හෝ දේපළක් ස්වකීය සාමාජිකයන් අතර බෙදීම තහනම්
කරනු ලබන්නා වූ ද ආයතනයකට හෝ ආයතනවලට ඒ දේපළ දීම
හෝ පැවරීම කරනු ලැබිය යුතු ය.

12. ජනරජයේ හෝ යම් රාජ්‍ය මණ්ඩලයක හෝ සංස්ථාවක හෝ
වෙනත් යම් තැනැත්තකුගේ හෝ අයිතිවාසිකම්වලට මේ පනතෙහි
ඇතුළත් කිසිවකින් හානියක් හෝ බලපෑමක් නොවිය යුතුය.

13. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.